05.12.2015.

**SAOPŠTENJE ZA MEDIJE**

**Koalicija "Pod lupom" posmatra prijevremene izbore za načelnika u Milićima**

Koalicija ''Pod lupom'' nastavlja sa aktivnostima posmatranja izbora u Bosni i Hercegovini kroz novi trogodišnji projekat kojeg finansira Evropska unija. Posmatrači Koalicije će biti prisutni i na predstojećim prijevremenim izborima za načelnika opštine Milići. Prijevremeni izbori biće održani sutra, 6. decembra 2015. godine.

Na ovim izborima će biti angažovano 16 građanskih, nestranačkih posmatrača koji će raspoređeni na 14 biračkih mjesta, u jedan mobilni tim i lokalnu izbornu komisiju.

Svojim angažmanom i tokom ovih prijevremenih izbora Koalicija "Pod lupom" želi spriječiti moguće zloupotrebe i prevare, osigurati poštivanje Izbornog zakona BiH, te zaštititi glasove birača. Koalicija će svoja zapažanja o izborima temeljiti na dojavama posmatrača i neanonimnim dojavama građana.

Građani uočene nepravilnosti neposredno prije izbornog dana i na sam izborni dan mogu prijaviti Koaliciji na broj telefona 033 268 146.

Dosadašnje izvještavanje posmatrača Koalicije ''Pod lupom'', njih preko 2.700 koji su bili angažovani na posljednjim Opštim izborima 2014. i na 6 prijevremenih izbora u 2015. godini, o uočenim nepravilnostima, zajedno sa prijavama građana, pomoglo je u definisanju prijedloga preporuka za izmjene izbornog zakonodavstva koje Koalicija aktivno zagovara kroz rad Interresorne radne grupe za izmjene izbornog zakonodavstva pri Parlamentarnoj skupštini BiH.

Sadržaj ovog saopštenja je isključiva odgovornost Koalicije ''Pod lupom'' i ni u kom slučaju ne predstavlja stanovišta Evropske unije..